recursal/SuperWikiNEXT-32B huggingface dataset:
שולחן לחם הפנים, ועליו לחם הפנים, בדגם המשכן בתמנע
איור משנת 1871 המציג את הכוהנים מחליפים את לחם הפנים
**בית גרמו** הייתה משפחה שהייתה אחראית על אפיית לחם הפנים בתקופת בית המקדש השני. 

בספרות חז"ל נמתחה עליה ביקורת על ידי החכמים מפני שלא רצו ללמד את סודות המקצוע.

תפקידם
------

במשנה מסכת שקלים הובאה רשימה של בעלי תפקידים חשובים בבית המקדש, ביניהם נמנה בית גרמו: 

> 
> אלו הן הממונין שהיו במקדש: יוחנן בן פינחס, על החותמות; אחיה, על הנסכים; מתתיה בן שמואל, על הפייסות; פתחיה, על הקינין, פתחיה זה מרדכי, למה נקרא שמו פתחיה? שהיה פותח בדברים ודורשן ויודע שבעים לשון; בן אחיה, על חולי מעיים; נחוניא, חופר שיחין; גביני, כרוז; בן גבר, על נעילת שערים; בן בבי, על הפקיע; בן ארזה, על הצלצל; הוגרס בן לוי, על השיר; **בית גרמו**, על מעשה לחם הפנים; בית אבטינס, על מעשה הקטורת; אלעזר, על הפרוכת; ופנחס, על המלבוש.
> 
> 
> 
> — משנה, מסכת שקלים, פרק ה', משנה א'
>

ניסיון הדחתם והחזרתם לתפקידם כאופי לחם הפנים
--------------------------------------------

בית גרמו נזכרו לגנאי במשנה מפני שלא רצו ללמד את סודות המקצוע שלהם. בתוספתא נזכרו לשבח שהיו נזהרים שלא לאכול לחם לבן כדי שלא יחשדו אותם שהם אוכלים מלחם הפנים.

בתוספתא תואר שהיה ניסיון להחליפם במומחים אלכסנדרוניים, אבל מומחי האפייה שהובאו מאלכסנדריה לא הצליחו להגיע לרמת האומנות של בית גרמו, ולכן נאלצו להחזיר את בית גרמו לתפקידם שלא רצו לחזור עד שהכפילו את משכורתם: 

> 
> של בית גרמו היו פקיעין במעשה לחם הפנים ולא רצו ללמד. שלחו חכמים והביאו אומנין מאלכסנדריא של מצרים שהיו פקיעין כיוצא בהן, אלא שאין פקיעין לרדותה. של בית גרמו היו מסיקין את התנור מבחוץ והיא נרדית מבפנים, של אלכסנדריין לא היו עושין כן ויש אומרים זו הייתה מעפשת. וכשידעו חכמים בדבר אמרו לא ברא הקדוש ברוך הוא את העולם אלא לכבודו, שנאמר כל "הנקרא בשמי" וגו'. שלחו להן ולא באו עד שכפלו להן שכרן שנים עשר מנה היו נוטלין בכל יום חזרו להיות נוטלין עשרים וארבעה דברי ר' מאיר, ר' יהודה אומר עשרים וארבעה היו נוטלין בכל יום חזרו להיות נוטלין ארבעים ושמונה מנה. אמרו להן חכמים: מה ראיתם שלא ללמד? אמרו: יודעין היו בית אבא שבית המקדש עתיד לחרוב ולא רצו ללמד שלא יהו עושין לפני ע"ז בדרך שעושין לפני המקום. ובדבר הזה מזכירין אותן לשבח שלא נמצאת פת נקייה ביד בניהם וביד בנותיהם מעולם. שלא יאמרו מלחם הפנים הן נזונין לקיים [מה] שנאמר "והייתם נקיים מה' ומישראל"
> 
> 
> 
> — תוספתא מסכת יומא (כפורים), פרק ב הלכה ה (ע"פ מהדורת ליברמן)
>

ראו גם
------

* לחם הפנים

לקריאה נוספת
------------

* "מכון לחם הפנים-תעלומת בית גרמו".
* "בית גרמו, מכון המקדש".

הערות שוליים
------------

1. ↑  משנה, מסכת יומא, פרק ג', משנה י"א.
2. ↑  הברייתא הובאה בשינויים מסוימים בתלמוד בבלי, מסכת יומא, דף ל"ח, עמוד א'.

| חמישה עשר ממונים שהיו בבית המקדש השני |
| --- |
| 

|  |  |
| --- | --- |
| יוחנן בן פינחס על החותמות • אחיה על הנסכים • מתתיה בן שמואל על הפייסות • פתחיה על הקינין • בן אחיה על חולי מעיים • נחוניא חופר שיחין • גביני כרוז • בן גבר על נעילת שערים • בן בבי על הפקיע • בן ארזה על הצלצל • הוגרס בן לוי על השיר • בית גרמו על מעשה לחם הפנים • בית אבטינס על מעשה הקטורת • אלעזר על הפרוכת • פנחס על המלבוש |  |

 |
**גנאדי איבנוביץ סקליאר** (ברוסית: **Геннадий Иванович Скляр**;‏ נולד ב-17 במאי 1952) הוא דמות פוליטית וציבורית רוסית, מנהל בתחום התקשורת.

ביוגרפיה
--------

סקליאר נולד בעיר תרמז באוזבקיסטן הסובייטית (כיום באוזבקיסטן). בשנת 1974 הוא סיים מכון לבניית מכונות חקלאיות ברוסטוב על דון והחל לעבוד כמהנדס במפעל בעיר אובנינסק בשמחוז קלודג. בשנת 1977 הוא מונה ליושב ראש תא קומסומול במפעל ושוחרר מפעילות הנדסית.

בשנת 1981 החל סקליאר לעבוד במנגנון המפלגה הקומוניסטית של ברית המועצות והתקדם לראש סניף המפלגה בעיר אובנינסק. בשנים 1995 ו-1999 הוא השתתף בבחירות לדומה הממלכתית של הפדרציה הרוסית אך לא נבחר.

בשנת 2000 כיהן כראש המטה של אנטולי ארטמונוב בבחירות למושל המחוז ולאחר הבחירות מונה לסגנו.

בשנת 2001 עבר סקליאר למוסקבה ומונה למנכ"ל הרשת הרוסית לשידורי רדיו וטלוויזיה. הוא כיהן בתפקיד זה מספר שנים.

בשנת 2016 נבחר סקליאר נבחר לדומה השביעית כנציג של רוסיה המאוחדת מעירו אובנינסק. במהלך כהונתו קידם ויזם מספר חוקים. בשנת 2021 הוא נבחר לדומה השמינית כנציג של רוסיה המאוחדת ממחוז קלוגה לצד אולגה קורובובה.

קישורים חיצוניים
----------------

ויקישיתוף מדיה וקבצים בנושא **גנאדי סקליאר** בוויקישיתוף
* 

* אתר האינטרנט הרשמי של גנאדי סקליאר
* קורות חיים
משלחות דיפלומטיות של כורדיסטן העיראקית  כורדיסטן העיראקית  מדינות בהם קיימת נציגות דיפלומטית של כורדיסטן העיראקית
**נציגויות דיפלומטיות של כורדיסטן העיראקית**, הם הייצוג של הממשלה האזורית של כורדיסטן במדינות העולם. הייצוג הכורדי בחו"ל גדל משמעותית מאז 2007. לכורדיסטן העיראקית יש כיום נציגויות ב-13 מדינות ובאיחוד האירופי.

החוקה העיראקית החדשה מ-2005 מבטיחה את זכותה של כורדיסטן העיראקית להמשיך לקיים נציגויות דיפלומטיות על מנת לקדם את האינטרסים הכלכליים, התרבותיים והחינוכיים שלה. לחלק מהמדינות יש חשיבות מיוחדת לכורדיסטן העיראקית בגלל יחסיו ארוכי השנים איתן, בגלל מעמדן הפוליטי והכלכלי, או בגלל הפזורה הכורדית המתגוררת בהם. האחריות העיקרית של הנציגויות הללו היא קידום מודעות ועניין בינלאומיים בפוליטיקה המקומית, התרבות, הכלכלה, חינוך והזדמנויות עסקיות והשקעות. בנוסף, לאור המספר הגדול של הכורדים העיראקים המתגוררים בחו"ל, נציגויות כורדיסטן העיראקית מסייעות גם בכמה שירותים משפטיים כגון אשרור ואימות של מסמכים השייכים לחברי הפזורה הכורדית מעבר לים, לשימוש בכורדיסטן, בתיאום עם משרד החוץ העיראקי. נציג כורדיסטן העיראקית יכול גם להעניק ייפוי כוח ולסייע בסיוע לאזרחי כורדיסטן החיים בחו"ל לקבל ייעוץ משפטי באזור.

אמריקה
------

* ארצות הבריתארצות הברית ארצות הברית
	+ וושינגטון (משרד ייצוג)

אסיה
----

* איראןאיראן איראן
	+ טהראן (משרד ייצוג)

* טורקיהטורקיה טורקיה
	+ אנקרה (משרד ייצוג, עתידי)

אירופה
------

* אוסטריהאוסטריה אוסטריה
	+ וינה (משרד ייצוג)

* גרמניהגרמניה גרמניה
	+ ברלין (משרד ייצוג)
* איטליהאיטליה איטליה
	+ רומא (משרד ייצוג)
* הממלכה המאוחדתהממלכה המאוחדת הממלכה המאוחדת
	+ לונדון (משרד ייצוג)
* ספרדספרד ספרד
	+ מדריד (משרד ייצוג)
* פוליןפולין פולין
	+ קרקוב (משרד ייצוג)
* צרפתצרפת צרפת
	+ פריז (משרד ייצוג)
* רוסיהרוסיה רוסיה
	+ מוסקבה (משרד ייצוג)
* שוודיהשוודיה שוודיה
	+ סטוקלהום (משרד ייצוג)
* שווייץשווייץ שווייץ
	+ ברן (משרד ייצוג)

אוקיאניה
--------

* אוסטרליהאוסטרליה אוסטרליה
	+ סידני (משרד ייצוג)

ארגונים בינלאומיים
------------------

* האיחוד האירופיהאיחוד האירופי האיחוד האירופי
	+ בריסל (משלחת לאיחוד האירופי)

קישורים חיצוניים
----------------

* "KRG offices abroad". Kurdistan Regional Government. נבדק ב-2014-07-23.

הערות שוליים
------------

1. ↑  "Overview: Kurdistan Region of Iraq". Invest in Group. נבדק ב-2014-07-26.
2. ↑  "KRG Policies". Kurdistan Region. נבדק ב-2014-07-27.
3. ↑  "Kurdistan nûneratiya xwe li Enqerê vedike" (בכורדית). Rudaw. נבדק ב-28 ביולי 2016. `{{cite news}}`:  (עזרה)
4. ↑  "Head of DFR opens official KRG Representation in Vienna". Peyamner News Agency. 2012-06-16. אורכב מ-המקור ב-2014-08-08. נבדק ב-2014-07-26.
5. ↑  "KRG Representation in Sweden Inaugurated". *Iraq Business News*. 2013-05-03. נבדק ב-2014-07-26.
**מגדלנה לילי אריקסון** (בשוודית: **Magdalena Lilly Eriksson**; נולדה ב-8 בספטמבר 1993) היא כדורגלנית שוודית, המשחקת בעמדת המגנה והבלמית בבאיירן מינכן מהבונדסליגה לנשים ובנבחרת שוודיה. זכתה עם הקבוצות בהן שיחקה באליפויות וגביעים בשוודיה ואנגליה ובשנת 2020 בתואר כדורגלנית השנה בשוודיה.

קריירה
------

### קריירת מועדונים

אריקסון נולדה בסטוקהולם והחלה לשחק כדורגל בגיל צעיר בקבוצת אנסקד המקומית. בעידודו של אביה עברה לשחק בהמרבי כדי לשפר את משחקה ולקדם אותה. בגיל 17 ערכה את הופעת הבכורה שלה ליגת העל השוודית. בתום אותה עונה ירדה הקבוצה ליגה ואריקסון עברה לג'וגרדנס ששיחקה בליגת העל. בתום עונה אחת שוב ירדה הקבוצה ליגה ואריקסון עברה ללינשפינג. במשך חמש העונות ששיחקה בקבוצה זכתה באליפות ובשני גביעים.

בשנת 2017 חתמה על חוזה לשנתיים בצ'לסי מהסופר ליג האנגלית. כבר בעונתה הראשונה זכתה עם הקבוצה בדאבל. בשנת 2019 מונתה לקפטנית הקבוצה ובסוף עונה זו זכתה באליפות נוספת. בעונת 2020/2021 זכתה עם הקבוצה בטרבל (אליפות, גביע וגביע הליגה) והייתה שותפה להישג השיא של הקבוצה עד מועד זה כשהגיעה לגמר ליגת האלופות שם הפסידה לברצלונה. בעונת 2021/2022 זכתה עם צ'לסי בדאבל.

אריקסון במדי צ'לסי ב-2021
ב-1 ביוני 2023 חתמה אריקסון בבאיירן מינכן מהבונדסליגה לנשים עד לקיץ 2026. יחד עמה חתמה בקבוצה בת-זוגה פרניל הארדר.

### בנבחרת

בגיל 15 הצטרפה אריקסון לנבחרת שוודיה עד גיל 15 ומאוחר יותר שיחקה גם בנבחרת עד גיל 16, 17, 19 ו-23. הייתה שותפה לזכיית נבחרת שוודיה עד גיל 19 באליפות אירופה ב-2013. במסגרת הנבחרות הצעירות רשמה 56 הופעות.

בגיל 20 זומנה לנבחרת הבוגרת וערכה את הופעת הבכורה שלה ב-2014 במשחק ידידות מול צרפת. רשמה 85 הופעות והבקיעה 10 שערים במדי הנבחרת. בין היתר לקחה חלק עם הנבחרת בזכייה במדליות כסף באולימפיאדת ריו דה ז'ניירו ב-2016 ובאולימפיאדת טוקיו ב-2021 וכן בזכייה במקום השלישי בגביע העולמי בצרפת ב-2019.

הישגים ותארים
-------------

### במועדונים

לינשפינג
* אליפות ליגת העל השוודית לנשים ב-2016.
* הגביע השוודי לנשים ב-2013/2014, 2014/2015.

צ'לסי
* אליפות ההסופר ליג האנגלית לנשים בעונות 2017/2018, 2019/2020, 2020/2021, 2021/2022.
* גביע ה-FA לנשים ב-2017/2018, 2020/2021, 2021/2022, 2022/2023.
* גביע הליגה ב-2019/2020 ו-2020/2021.
* מגן הקהילה ב־2020

### בנבחרת

* אליפות אירופה בכדורגל נשים עד גיל 19 ב-2013.
* מדליית כסף באולימפיאדה ב-2016, 2021.
* מקום שלישי בגביע העולם בכדורגל נשים ב-2019.

### תארים והישגים אישיים

* שחקנית השנה השוודית הטובה בעולם ב-2020
* שחקנית ההגנה השוודית הטובה בעולם ב-2020 ו-2021
* הרכב השנה של פיפ"א ב-2021

קישורים חיצוניים
----------------

ויקישיתוף מדיה וקבצים בנושא **מגדלנה אריקסון** בוויקישיתוף
* 
* מגדלנה אריקסון, ברשת החברתית טוויטר

* מגדלנה אריקסון, ברשת החברתית אינסטגרם

* פרופיל, באתר Soccerdonna (בגרמנית)

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu

הערות שוליים
------------

1. ↑  אריקסון והרדר חתמו בבאיירן, באתר באיירן
לחצו כדי להקטין חזרה

לחצו להגדלה

לדף הקובץתמונה אינטראקטיבית (לחצו להסבר)‏

---

מפת הקרמלין במוסקבה. למידע על מקום לחצו עליו

ארמון טרם
**ארמון טרם** או **ארמון טרמנוי** (ברוסית: **Теремной дворец**) הוא ארמון הממוקם בקרמלין שבמוסקבה בירת רוסיה. הארמון שימש כארמון המגורים המרכזי של משפחת הצאר עד העברת בירת רוסיה לסנקט פטרבורג במהלך המאה ה-17. מקור שמו של הארמון במילה היוונית **τερεμνον** ("טרמנון") שמשמעה "מקום מגורים".

כיום משמש הארמון כמעון רשמי של נשיא רוסיה.

היסטוריה
--------

הארמון ניצב באתר בו הוקם ארמון הצאר הראשון, בראשית המאה ה-16. מארמון זה נותרה כיום רק קומת הקרקע, מאחר שהצאר הראשון לבית רומנוב - מיכאיל הראשון - הורה על בנייה מחדש של הארמון בין השנים 1635–1636. סביב המבנה נבנו מספר רב של אגפי משנה, וכן הוקם גרם המדרגות הראשי של המבנה. חדר הצאריצה המוזהב הוקם בשנות ה-60 של המאה ה-16 עבור רעייתו של איוואן הרביעי. בתוך מבנה הארמון שולבו מספר כנסיות שעמדו באתר, ובהן כנסיית הלידה שנבנתה בשנות ה-60 של המאה ה-14.

תיאור המבנה
-----------

למבנה הארמון חמש קומות. הקומה השלישית שימשה כקומת המגורים עבור הצאריצה - רעייתו של הצאר וילדיהם, והקומה הרביעית שימשה את מגורי הצאר. בקומה החמישית של המבנה, בעלת צורת הגמלון, התכנסה מועצת הבויארים (ה"דומה הבויארית").

קירות הארמון החיצוניים עוטרו באריחים צבעוניים בצבעי אדום, צהוב וכתום; וקירות הארמון הפנימיים עוטרו בציורי קיר - אלה נהרסו בשריפה שפקדה את העיר לאחר כיבושה על ידי נפוליאון בונפרטה בשנת 1812. בשנת 1837 שוקמו קירות הארמון בסגנון התחייה הרוסית.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **ארמון טרם** |

* 

* אתר האינטרנט הרשמי של ארמון טרם
* מידע רשמי באתר Kremlin.ru

הערות שוליים
------------

1. ↑

| **הקרמלין** |
| --- |
| מבנים | ארמון הקרמלין הגדול • ארמון טרם • ארסנל הקרמלין • כנסיית הנחת הגלימה • כנסיית שנים עשר השליחים • מנזר העלייה לשמים • נשקיית הקרמלין • מגדל הפעמונים של איוואן הגדול • קתדרלת הבשורה • קתדרלת העלייה לשמים • קתדרלת המלאך מיכאל • ארמון הסנאט • ארמון הקרמלין הממלכתי • בניין הסגל הנשיאותי של רוסיה | מראה מהאווירמראה מהאוויר |
| החומה | חומת הקרמלין • מגדל ספאסקיה • מגדל טרויצקאיה • מגדל בורוביצקאיה |
| כיכרות וגנים | גן אלכסנדר • קבר החייל האלמוני • כיכר איוואנובסקיה • כיכר הקתדרלות • פעמון הצאר • תותח הצאר • גן טאיניצקי |
| אחזקה ותרבות | המנהל לענייני נשיא רוסיה • פסטיבל מגדל ספאסקאיה |
**מכיירודוס** (שם מדעי: ***Machairodus***) הוא סוג נכחד של חתול מקבוצת השנחרבים אשר חי באירואסיה, אפריקה ואמריקה הצפונית במהלך סוף המיוקן עד לאמצע הפליסטוקן.

מאפיינים
--------

המכיירודוס סווג לראשונה ב-1832 בידי החוקר הגרמני יוהאן יקוב קאופ. המאובנים אותם סיווג היו ידועים כבר לז'ורז' קיווייה אך סווגו תחילה כמין של דוב ללא ייחוד. במשך הזמן החלו להתקבץ מאובנים רבים שלו אך עד לסוף המאה ה-19 החליטו לשייך כמה מהמאובנים לסוגי שנחרבים נפרדים כמו המגנתריאון וכן האמפימכיירודוס וההומותריום, אשר קיבל את שמו מהדמיון בינו לסוג זה.

המכיירודוס היה אחד הגדולים שבחתוליים. הוא הגיע לגובה מטר ולמשקל 100–240 ק"ג, דומה לאריה. המין *Machairodus horribilis* מסין היה דומה במשקלו לטיגריס, באזור 405 ק"ג ודמה מעט לסמילודון העצום מאמריקה. בדומה לסמילודון היו לו ניבים קדמיים ארוכים שבלטו החוצה מהגולגולת. אורך הגולגולת הגיע ל-40 ס"מ, מה שהופך אותה לארוכה שבכל החתוליים. עם זאת שאר השיניים היו דקות וחרוטיות יחסית ונועדו לדקירה ולא לשיסוף וחיתוך בשר.

ככל הנראה הוא היה טורף-על גדול שצד בחורשים ויערות וארב לטרף גדול כמו פילים, סוסיים, פריים וקרנפיים שונים שרעו בתחומי תפוצתו.

קישורים חיצוניים
----------------

ויקישיתוף מדיה וקבצים בנושא **מכיירודוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

שחזור של היונק
**"מכורים לחיים"** הוא מיזם שהוקם על ידי משרד החינוך בשיתוף עם הרשות הלאומית למלחמה בסמים ואלכוהול. זהו מיצג אור-קולי, שנועד לחנך על הסכנות בשימוש בסמים. המיצג מציג את תהליכי הייצור של הסם, ההשפעות שלו על המוח, אילוסטרציה קולית בלבד של מקרה אמיתי שבו הייתה מעורבות של סמים, וטריוויה וסקר בשיתוף קהל התלמידים. הפעלת המיצג דורשת הבאת ציוד מיוחד, שמובא למקום בניידת שידור. המיצג מופעל בדרך כלל בבתי ספר או בסינמה סיטי.

חלקי המיצג
----------

### השפעת הסמים על המוח

החלק הראשון, המוצג באמצעות סרט תלת-ממדי, מראה איך משפיעים הסמים על המוח, ואיך הם בעצם משנים רגשות וגורמים להזיות. המידע במוח מועבר באמצעות נוירונים (קולטנים) בהם מועבר חומר בין אחד לשני. החומר מעביר את המידע לגבי הרגש שאמורים לחוש. כאשר נוטלים סם, מצטברת כמות של אותו חומר המסב אושר, והגוף מפסיק את הייצור של אותו חומר כי הוא כבר קיים במידה מספקת בגוף. בשימוש קבוע, החומר שמצטבר על הנוירון משבש את פעילותו וגורם להעברה קבועה של אותו מסר גם כשאין בו צורך. בסופו של דבר הנוירון נהרס כתוצאה מכך.

### ייצור הסמים

החלק השני, גם הוא מוצג באמצעות סרט תלת-ממדי, מראה את תהליך ייצור הסמים בתעשיית הסמים, ממה הוא מורכב, על ידי מי הוא מיוצר, רווחי הייצור שלו, השימוש בכספי הסמים על ידי ארגוני טרור למימון נשק, שיטות הברחתו וכו'.

### מיצג קולי

החלק השלישי, מתבצע כשהאולם חשוך לחלוטין, במהלך המיצג קיימת תאורה שמופעלת בהתאם למתרחש בהקלטה. ההקלטה מתארת סיפור אמיתי של שלושה בני נוער אשר מתנסים בסמים במהלך מסיבה במועדון. ההקלטה מציגה את ההשפעה השונה שיש על סמים על כל אדם. המקרה מסתיים בבית חולים, כאשר אחד מהחברים מתמוטט עקב השימוש בסמים. שאר החברים נמצאים בדילמה – האם לגלות שהוא צרך סמים, עקב כך שלגלות שצרכו סמים יוביל אותם למעצר משטרתי והסתרת המידע הזה עלול להוביל למותו.

### טריוויה וסקר

בשלב הרביעי, המשתתפים מקבלים שלטים המאפשרים הצבעה. בחלק הטריוויה, שבו המשתתפים נבחנים על מה שלמדו מהמיצג, המשתתפים מחולקים לשתי קבוצות (על ידי בחירת ערוץ בשלט כשהם נדרשים לבצע זאת). התוצאות של כל קבוצה מוצגות על גבי מסך. בשלב הסקר, הבחירה היא חופשית בפני המשתתפים, בשאלות הקשורות למה היו עושים במקרים מסוימים. התוצאות מוצגות בדיאגרמה על גבי המסך.

ראו גם
------

* לגליזציה של סמים קלים
* המלחמה בסמים

קישורים חיצוניים
----------------

* "מכורים לחיים" באתר משרד החינוך
פירוש נוסף ערך זה עוסק במברשת לציור. אם התכוונתם ליישוב בדואי בנגב, ראו מכחול (יישוב).
מכחולים לשימושים שונים
מברשות כתיבה סיניות
שימוש במכחול לצורך ציור, ציור משנת 1556.
**מִכְֿחוֹל** (נקרא גם **מַצְבוֹע**) הוא מברשת המשמשת לציור וצביעה. בעבר הרחוק שימשו מכחולים גם לכתיבה. לדוגמה, את הכתב הסיני היו מציירים במברשת דמוית מכחול. 

קיימים מכחולים במבחר סוגים, הן לחובב והן למקצוען, מחומרי גלם שונים.

מבנה המכחול
-----------

המכחול מורכב משלושה חלקים: ידית, פחית מתכת וסיבים.

הידית, שעשויה לרוב פלסטיק או עץ (בעבר גם שנהב), משמשת להחזקת המכחול. פחית המתכת מחברת בין הידית לסיבי-המכחול, ומחזיקה את הסיבים במקומם. תפקיד הסיבים הוא לקלוט חומר כמו צבע ולמשוח אותו.

הסיבים עשויים מחומרים שונים, ובחירתם נעשית לפי מבניהם, תכונותיהם ותפקודם. רוב הסיבים כיום הם סינתטיים, אך במכחולים המקצועיים קיימים סיבים העשויים שערות מזנב סוס, פרוות סנאי, חמוס או שועל.

ראו גם
------

* קו (ציור)
* קסת דיו
* מרקם

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **מכחול** |
| ויקישיתוף תמונות ומדיה בוויקישיתוף: **מכחול** |

* מכחול, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007532640605171
* GND: 4289278-8
* LCCN: sh99003398

 |
**דומנל מק קאוסטנטין** (בגאלית סקוטית: **Domnall mac Caustantín**) היה, ככל הנראה, מלך דאל ריאטה בראשית המאה התשיעית.

קורות חיים
----------

אין עדויות היסטוריות לכהונתו של דומנל, אולם אי התאמות בין מסמכים בני התקופה כגון השירה דואן אלבאנאך וכתבי פלאן מייניסטרך לעומת האמור בדברי ימי אירלנד, מביאים את החוקרים לשער כי מלך זה אכן שלט בדאל ריאטה.

הדואן אלבאנאך מציין כי דומנל שלט כ-24 שנים, בין אאד פינד ושני מלכים בשם קונל: קונאל מק טאידג וקונאל מק אאדאין.

מייניסטרך טוען כי אביו של דומנל היה קאוסטנטין - שם נדיר בממלכת הפיקטים. לאור נדירות השם מדובר באציל היחיד שנשא שם זה - קאוסטנטין מק פרגוסה (בנו של פרגוסה), מלך הפיקטים בין השנים 792–820.

לאור העובדה שאאד פינד נפטר בשנת 778 וכי אחיו, פרגוס מק אכדאך מלך אחריו בדאל ריאטה, ככל הנראה דומנל לא שלט בממלכה קודם לשנת 781. הכרוניקות מציינות כי מלך בשם דוקוירכה נפטר בשנת 792 וקונל מק טאיידג בשנת 807 ועל כן לא סביר שמלכותו של דומנל נמשכה 24 שנים. מאידך, ייתכן שמלכותו נמשכה בין שנת 811 ו-835 (תחילת מלכותו של אאד מק בואנטה) - תקופה באורך המתאים אשר בה לא ידועים שמות המלכים ששלטו בדאל ריאטה.

קישורים חיצוניים
----------------

* דברי ימי אלסטר ודברי ימי טיגרנאך

| מלכי דאל ריאטה |
| --- |
| 

|  |
| --- |
| ארק • לוארן מק ארק • פרגוס מור • דומנגארט רטי • קומגאל מק דומאנגארט • גאבראן מק דומאנגארט • קונאל מק קומגאל • אידאן מק גאבראן • אאוכייד בוייד • קונאד קר • דומנל ברק • פרכאר מק קונייד • דונכאד מק קונייג • קונאל קראנדומנה • דומאנגארט מק דומנל • מאל דואין מק קונאל • דומנאל דון • פרכאר פוטה • אאוכאיד מק דומאנגארט • אינבכלאך מק פרכאר • פיאנאמייל דונכאדו • סלבאך מק פרכייר • דנכאד בק • דונגל מק סלבאך • אאוכייד מק אכדאך • מוירדאך מק איינבכלייך • אאוגאן מק מוירדאך • אינטרגנום • אייד פינד • פרגוס מק אכדאך • דונכוירכה • אינטרגנום • קונאל מק טאידג • קונאל מק אאדיין • דומנל מק קאוסטנטין • אייד מק בואנטה |

 |
**הקרקס של דולי** היא להקת רוק ישראלית. הלהקה הוקמה בשנת 2006 ופעילה עד היום [דרושה הבהרה].

היסטוריה
--------

סולנית הלהקה לירון רפאלי נהגה לנגן ולשיר בערבי במה פתוחה. ערב אחד, הגיעו אסף לסרי (לעתיד בסיסט הלהקה) ודרור דורינבאום (לעתיד גיטריסט הלהקה) לבלום בר, לערב במה פתוחה, שם נפגשו עם לירון. מאוחר יותר, הם נכנסו לאולפן חזרות ולאחר כמה חזרות הופיעו לראשונה על במת הבלום בר בתל אביב בנובמבר 2006[דרוש מקור].

דיסקוגרפיה
----------

### מראה מראה

בשנת 2010, הוציאה הלהקה את אלבומה הראשון "מראה מראה", יחד עם המתופף דרור גולן בהוצאת NMC. האלבום זכה לביקורות חיוביות רבות. השיר "שינקין", מתוך האלבום, גם כן זכה לביקורות חיוביות רבות ולהשמעות רבות ברדיו, בנוסף, השיר הופיע בפס הקול של מספר תוכניות טלוויזיה.

### ?Who Cares if You Win

ביוני 2011 הוציאה הלהקה לאור סינגל ראשון מתוך האלבום בשם הזמני "Fuck Them Up". מאוחר יותר הוציאה לאור סינגל נוסף בשם "Paralyzed Sleep". כחודשיים לפני יציאת האלבום, פרסמה הלהקה קליפ לשיר "Marry Had A Little Lamb" ביוטיוב שזכה לצפיות רבות. בנוסף פרסמה הלהקה את השיר "Psychopatic Dictator".

רק כשלושה שבועות לפני יציאת האלבום חשפה הלהקה את שם האלבום "Who Cares If You Win?". הלהקה השיקה את האלבום בתאריך 27 בספטמבר 2012. האלבום יצא בהוצאה עצמית.

חברי הלהקה
----------

* לירון רפאלי - שירה
* דרור דורינבאום - גיטרה
* אסף לסרי - בס
* איתי ווייס - תופים
* עמיר שרון - קלידים

### חברים לשעבר

* דרור גולן - תופים

קישורים חיצוניים
----------------

* אתר האינטרנט הרשמי של הקרקס של דולי
* הקרקס של דולי בפייסבוק
* נמרוד בוסו, נער שוליים: הקרקס של דולי, באתר nrg‏, 5 בפברואר 2010
* בכורה: הקרקס של דולי במחווה לאמנדה טוד, באתר וואלה!‏, 6 בפברואר 2014
**Mayday** (נהגה: "מֶיידֶיי") הוא אות מצוקה בינלאומי הנשלח באמצעות רדיו ומשמש להתריע על סכנת חיים לנמצאים על כלי שיט או כלי טיס. השומע קריאת חירום זו נדרש להגיע מיד לקורא הנמצא במצוקה ולסייע להצלת חיי הנמצאים על כלי השיט או כלי הטיס. קריאה זו זהה לשימוש בקריאה SOS בקוד מורס.

מקור המונח
----------

ישנה סברה כי מקור המונח במשפט הצרפתי: *venez **m'aider*** - "בואו לעזרתי".

שימוש
-----

בעת מצוקה נעשה שימוש בקריאה שלוש פעמים: Mayday Mayday Mayday וזאת על מנת למנוע מצב בו מילים דומות נשמעות כמו הקריאה לעזרה.

בקריאה יעשה שימוש כאשר יש סכנת חיים לנמצאים על כלי השייט או כלי הטיס כגון במקרה של סכנת טביעה, שרפה וכדומה.

היסטוריה
--------

המונח הוצע על ידי פרדריק סטנלי מוקפורד בשנת 1923. מוקפורד היה בקר אווירי בנמל התעופה קרוידון שבלונדון והתבקש למצוא קריאת מצוקה אשר תשמש את הטייסים ואשר תובן לכולם. מרבית הטיסות שעברו דרך שדה תעופה זה באותה עת הגיעו משדה התעופה לה בורז'ה שבפריז ולכן בחר מוקפורד את הביטוי בצרפתית.

השימוש הראשון בביטוי אירע בשנת 1927 וניתן לו תוקף רשמי בשנת 1948.

ראו גם
------

* SOS
* פאן-פאן

הערות שוליים
------------

1. ↑  mayday, באתר Online Etymology Dictionary
2. ↑  מקורן של מילים
3. ↑  מקור המונח מיידיי באתר Blue Shield Australia
4. ↑  מונחים ימיים
**Me and Bobby McGee** ("אני ובובי מק'גי") הוא שיר מאת קריס קריסטופרסון ופרד פוסטר. במקור בוצע השיר על ידי רוג'ר מילר ב-1969, אך הוא התפרסם בעקבות ביצועה של ג'ניס ג'ופלין (שירה וגיטרה) שראה אור רק לאחר מותה, בינואר 1971 והוא אחד השירים המזוהים עמה ביותר. השיר הגיע לראש מצעד בילבורד הוט 100 ושהה בו שבועיים במרץ 1971 (היה זה השיר השני בהיסטוריה שהגיע לראש המצעד לאחר מות מבצעו, הראשון היה Sittin' On The Dock of the Bay מאת אוטיס רדינג ב-1968). במצעד השנתי של אותה שנה הגיע השיר למקום ה-11. בנוסף הקליטו את השיר אמנים נוספים, בהם גרייטפול דד, קני רוג'רס, גורדון לייטפוט, ג'רי לי לואיס, ג'וני קאש, קריסטופרסון עצמו ועוד. בשנת 2002 הוכנס השיר להיכל התהילה של פרס גראמי.

סיפור השיר
----------

השיר מספר על זוג נוודים הנודדים בטרמפים ברחבי דרום ארצות הברית. השיר מתחיל בטרמפ מבאטון רוז' לניו אורלינס בלואיזיאנה, ובהמשך מתואר מסע שעובר בדרך מקנטקי לקליפורניה, שם נפרדות דרכיהם ליד העיר סלינאס. במילים המקוריות של קריסטופרסון בובי היא אישה, אך כיוון שהשם "בובי" יכול להיות של גבר או אשה, ניתן לשיר את השיר בהיפוך תפקידים כך שבובי הוא גבר תוך שינוי מילים ספורות, כפי שעשתה ג'ופלין בגרסה שלה.

בעברית
------

בעברית שרה את השיר גל דה פז, שתרגמה אותו גם להוויה הישראלית בשם "קובי שלי".

השיר מוזכר בשירו של נמרוד גאון "שיר חייל", שבוצע על ידי שלמה ארצי באלבומו "דרכים" ("בלוז ישן על בובי מק'גי").

קישורים חיצוניים
----------------

* מידע על היצירה "Me and Bobby McGee" באתר מיוזיק בריינז
* גרסאות נוספות ל"Me and Bobby McGee" באתר SecondHandSongs
* מילות השיר בגרסה של ג'ניס ג'ופלין, באתר AZLyrics (באנגלית)

הערות שוליים
------------

1. ↑  היכל התהילה של פרס גראמי

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: 4a05b732-556f-3085-9135-faf0f514a3d6

 |
**יאגדפַרבׇּנד 44** (בגרמנית: **Jagdverband 44**; ר"ת: **(JV 44)**) הייתה טייסת גרמנית במהלך מלחמת העולם השנייה. היא הוקמה במהלך החודשים האחרונים של המלחמה, והפעילה את מטוס הקרב הסילוני החדיש מסרשמיט Me 262.

מפקד הטייסת היה הגנרל אדולף גאלאנד. לפני שעבר לטייסת, היה גאלאנד המפקח על טייסי הקרב. הוא הודח מתפקידו זה על ידי שר האווירייה, הרמן גרינג, בשל תקרית בה גאלאנד וקצינים בכירים אחרים תקפו בפרהסיה ובחריפות את גרינג ואת ניהול המערכה האווירית.

הטייסת כללה גרעין של טייסים שבעי קרבות. הם נבחרו מהצוות הקודם של גאלאנד, או גויסו מיחידות שפורקו או שהיו בתהליכי התארגנות-מחדש. הטייסת פעלה היטב במהלך ההיסטוריה הקצרה שלה, והשיגה יחס הפלות של 4 ל-1. עם זאת, היו לה מעט מטוסי סילון מבצעיים זמינים לכל גיחה בודדת, והיא נאלצה לעבור ממקום למקום בתדירות גבוהה, עקב התקדמותם של כוחות בעלות הברית. בשיאה, כללה הטייסת 50 טייסים ו-25 מטוסים. ב-26 באפריל 1945, נפצע גאלנד והיינריך בר קיבל את הפיקוד על הטייסת.

הערות שוליים
------------

1. ↑  Forsyth 2008.

### ביבליוגרפיה

* Forsyth, Robert (2008). Jagdverband 44: Squadron of Experten. Aviation Elite Units 28. Oxford: Osprey Publishing. מסת"ב 978-1-84603-294-3

לקריאה נוספת
------------

* Forsyth, Robert (1996). JV 44: the Galland circus. Burgess Hill: Classic Publications. מסת"ב 0952686708
**בַּבּוּן זָנוּב** או **בבון זהוב** או **ג'לדה** (שם מדעי: *Theropithecus gelada*) הוא מין של קוף ממשפחת קופים בעלי זנב, והוא המין היחיד ששרד בסוג תרופיתקוס (*Theropithecus*), החי ברמת אתיופיה והרי סימן הגבוהים יחד עם פאונה של חיות נדירות כמו זאב אתיופי ויעל אתיופי.

למרות השם בבון הוא לא שייך לסוג זה וקיימת מחלוקת על קרבתו למיני הבבון.

מאפיינים
--------

הבבון הזנוב ניכר בשיער הארוך המכסה את כתפיו וידיו, וכן בשיער הארוך שלצידי פניו. צבע פרוותו חום ושחור, ובחזהו יש אזור נטול שערות שצבעו אדום, הבולט במיוחד בזכרים. חלקי גופו התחתונים מכוסים פרווה שצבעה אפור.

אורך ממוצע של בבון זנוב הוא 30 - 50 ס"מ ומשקלו 11 - 18.5 ק"ג. הוא ניצוד על ידי זאב אתיופי, תנים ונמרים ואוכל בעיקר עשבים ועלים. בעת התגוננות, מסוגל הבבון הזנוב לזרוק אבנים על טורפיו וכן לגלגל גושי סלע במדרונות ההרים. בניגוד לשאר הקופים הם ניזונים מרעייה ומבלים שעות במרעה. לעיתים יאכלו גם פירות, זרעים וחרקים.

בבון זנוב חי ברמות אתיופיה והרי סימיאן בגבהי 1,800 - 4,400 מטר ונח בצוקים שבמורדות ההרים. הבבון הזנוב מעדיף אזורים קרירים בהרים מאשר צחיחים ויבשים. 

עד השנים האחרונות היה הבבון הזנוב נדיר יחסית בגני חיות. כיום מצליחים לגדלו בכלובים יחד עם קופים בעלי זנב אחרים, אולם רבייתם בשבי נדירה. 

למרות שהבבונים הזנובים אינם מאוימים, שומרים עליהם מחקלאים שעלולים לירות בהם אם יזיקו לגידול ולגדר את אזורי המרעה שלהם. מכיוון שהם חיות אנדמיות הסיכון של המין גבוה ולכן נוקטים אמצעים לשמירה על המין.

אורח חיים
---------

קופי הג'ילדה חיים בלהקות. בכל להקה יש מנהיג זכר ומספר נקבות. לפעמים יש זכר נוסף. הזכר המנהיג הוא היחיד המקיים יחסי מין עם נקבות הלהקה להולדת גורים. זכרים ללא להקה מסתובבים ביחד בקבוצות. זכרים אחרים מנסים לתפוס את מקומו של הזכר. הזכר המנהיג צריך להגן על מעמדו. לפעמים באמצעות הדגמת כוחו הפיזי, למשל בהקדמת המתחרה בתחרות ריצה. לפעמים נדרש מאבק מול המתחרה. הזכר השולט זקוק גם לתמיכת הנקבות שבלהקתו כנגד מתחרים. הנקבות יכולות לבחור לתמוך בו או לתמוך במתחרה. כאשר הוא מנוצח הוא מסולק מהלהקה.

גלריה
-----

* 
* 
* 
* 
* בבונים זנובים מתנקיםבבונים זנובים מתנקים
* 
* איור של בבון זנובאיור של בבון זנוב

ראו גם
------

* יעל אתיופי
* הרי סימן

קישורים חיצוניים
----------------

ויקישיתוף מדיה וקבצים בנושא **בבון זנוב** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

* בבון זנוב, באתר אנציקלופדיה בריטניקה (באנגלית)

הערות שוליים
------------

1. ↑  בבון זנוב באתר הרשימה האדומה של IUCN
2. ↑  מילון בעלי חיים: נכר (תשל"ב), 1972, באתר האקדמיה ללשון העברית
3. ↑  Theropithecus gelada baboon gelada Animal Diversity Web
**בַּבּוּן צָהוב** (שם מדעי: *Papio cynocephalus*) הוא מין של קוף בעל זנב מהסוג בבון החי בדרומה של אפריקה.

במין זה שני תת-מינים:

* *Papio cynocephalus cynocephalus*
* *Papio cynocephalus ibeanus*

בעבר סווג בבון קינדה (*Papio kindae*) לאותו מין אך הוא הועבר למין עצמאי.

תיאור
-----

בבון זה בעל פרווה חומה-זהבהבה שנתנה לו את השם והוא בעל גוף רזה יותר מקרוביו ורעמה קטנה יחסית. אורכו 84 ס"מ בזכרים ו-60 ס"מ בנקבות ואורך הזנב כמעט כאורך הגוף. משקלם 12–25 ק"ג בממוצע. הלסת מעוגלת יותר משאר הבבונים, אם כי החוטם מוארך והפנים כהות. הם יודעים לזנק ולקפוץ בין העצים.

הבבונים חיים בלהקות ברחבי הסוואנה של מרכז אפריקה הדרומית מקניה וטנזניה עד זימבבואה, ובוצוואנה. הבבונים חיים על הקרקע, אם כי הם ישנים על עצים, וחיים בחבורות המונות עד 200 פרטים. הם אוכלי כל הניזונים בעיקר מעשב, פירות וחרקים אך גם מבשר של נבלות ושל חולייתנים קטנים שונים. במרכז הלהקות עומדת "קואליציית" זכרים דומיננטיים המגינים על הלהקה מטורפים כמו אריות ונמרים וכן מבבונים יריבים. הם נלחמים באכזריות ועלולים לפצוע קשה אחד את השני תוך כדי קרב.

התושבים המקומיים נוהגים להרוג בבונים הפולשים לשדותיהם וחלק צדים אותם למאכל, אך האוכלוסיות שלהם לא נפגעות מכך.

קישורים חיצוניים
----------------

ויקישיתוף מדיה וקבצים בנושא **בבון צהוב** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  בבון צהוב באתר הרשימה האדומה של IUCN
2. ↑  מילון בעלי חיים: נכר (תשל"ב), 1972, באתר האקדמיה ללשון העברית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007531691105171
* NKC: ph449174

 |
**בבון קינדה** (שם מדעי: *Papio kindae*) הוא מין של קוף בעל זנב מהסוג בבון החי באפריקה הטרופית שסביב יערות המיומבו (אנ') שבאנגולה, הרפובליקה הדמוקרטית של קונגו, זמביה ואולי גם במערב טנזניה. מספר חוקרים רואים בו תת-מין של בבון צהוב, אך לאחרונה הוחלט להגדירו כמין עצמאי, בין השאר עקב פיצול האוכלוסייה שלו עם זו של הבבון הצהוב. הטקסון תואר ב-1919 בידי החוקר השוודי עיינר לנברג (אנ') והוא קרוי על שם העיירה בה תואר בדרום הרפובליקה הדמוקרטית של קונגו.

תיאור
-----

בבון זה דומה מאוד למין בבון צהוב והוא בעל פרווה אפורה-צהובה בהירה עם פרווה קצרה יחסית, לחיים לבנות ופנים כהות בעלות חוטם קצר יחסית. בבון זה קטן יחסית לקרוביו ובעל דו-צורתיות זוויגית קלה ביחס לבבונים אחרים, כשהזכרים מגיעים לגודל ממוצע של נקבות בבונים אחרים. הוא מגיע לאורך ממוצע של 56 ס"מ אצל נקבות ו-58 ס"מ בזכרים עם זנב באורך 47 ס"מ לנקבות ו-53 ס"מ לזכרים. משקל הבבון הוא 16 ק"ג בממוצע לזכרים ו-10 ק"ג בנקבות.

הבבון הוא אוכל כל המחפש מזון בין העצים ועל הקרקע ביערות הסוואנה הטרופיות. הוא חי בלהקות גדולות המונות לעיתים עד 100 פרטים שבראשם שולטים זכרים דומיננטיים המשליטים משמעת בנוקשות ולעיתים חוטפים נקבות לזכרים אחרים. ואולם תקריות אלימות נדירות אצל בבון זה.

קישורים חיצוניים
----------------

ויקישיתוף מדיה וקבצים בנושא **בבון קינדה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  בבון קינדה באתר הרשימה האדומה של IUCN
2. ↑  Freedman L (1963). "A biometric study of Papio cynocephalus skulls from northern Rhodesia and Nyasaland". Journal of Mammalogy. Journal of Mammalogy, Vol. 44, No. 1. 44 (1): 24–43. doi:10.2307/1377165. JSTOR 1377165.
יוליוס קיסר
"**באתי, ראיתי, ניצחתי**" או "**באתי, ראיתי, כבשתי**" (בלטינית: **VENI, VIDI, VICI** - אוּאֶנִי, אוּאִידִי, אוּאִיקִי) הוא ביטוי לטיני שטבע המצביא והמדינאי הרומי יוליוס קיסר. לפי ההיסטוריון הרומי סווטוניוס, הביטוי הופיע בכתובת שהוצגה בטריומף שערך קיסר ברומא, לאחר ניצחונו המהיר על פארנאקס השני, מלך פונטוס, בקרב זלה, שנערך ב-2 באוגוסט בשנת 47 לפנה"ס. לפי ההיסטוריון אפיאנוס, קיסר השתמש בביטוי במכתב ששלח לסנאט הרומי לאחר הניצחון בקרב. ככל הנראה, קיסר השתמש בביטוי הן במצעד הניצחון שלו והן במכתב ששלח לסנאט.
לפי פלוטרכוס, קיסר כתב את המילים לאחד מידידיו ברומא, אמאנטיוס, כשביקש לבשר לו את מהירותו של אותו קרב. בעוד שסווטוניוס כתב את המילים בלטינית, פלוטרכוס ואפיאנוס כתבו את תרגום המילים ביוונית.

יש המחזיקים בדעה כי משפט זה בא להראות את הניצחון המהיר של קיסר בקרב ואת עוצמתו וכישוריו הצבאיים. מצד שני, יש הטוענים כי המשפט נועד לבטא את הבוז שקיסר רחש לסנאט הרומי.

ביטוי זה הפך למטבע לשון שגור בעולם המערבי, לציון השגת מטרות או ניצחונות אשר באים בקלות וללא מאמץ רב.

קדמו לביטוי זה גרסאות דומות, העונות על כלל השלושה בכתיבה:

* פתגם יווני האומר: "העולם הוא במה, והחיים – עלייה על הבמה: אתה בא, רואה ומסתלק."
* המחזאי הרומי טרנטיוס כתב בעקבות הפתגם היווני: Imus, venimus, videmus – אנו הולכים, באים, רואים.
* בשירת הים המקראית מצוטטת קריאת הקרב של פרעה לחילו לפני היציאה למרדף אחרי עם ישראל, "אָמַר אוֹיֵב: **אֶרְדֹּף, אַשִּׂיג, אֲחַלֵּק שָׁלָל**" (שמות, ט"ו, ט'), שגם היא מורכבת משלושה חלקים קצרים (ובסך הכל - 4 מילים בלבד): פרעה החדיר מוטיבציה בצבאו על ידי התרברבות על קלות המשימה והשלמתה במהירות.

הפתגם היה משולב בעבר כמוטו על הלוגו של חברת הטבק פיליפ מוריס.

קישורים חיצוניים
----------------

ויקישיתוף מדיה וקבצים בנושא **באתי, ראיתי, ניצחתי** בוויקישיתוף
* VENI VIDI VICI AND CAESAR'S TRIUMPH, באתר אוניברסיטת קיימברידג'

הערות שוליים
------------

1. ↑  לפי ההגייה הקלאסית; ב-IPA:‏ [ˈu̯eːniː ˈu̯iːdiː ˈu̯iːkiː]
2. ↑  סווטוניוס, חיי שנים עשר הקיסרים, יוליוס האלוהי, 37, תרגום מלטינית: ד"ר אלכסנדר שור.
3. ↑  אפיאנוס, **מלחמות האזרחים**, ספר 2, פרק 13, פסקה 91.
4. ↑  Ando, Clifford, Imperial Ideology and Provincial Loyalty in the Roman Empire, p. 389, note 209
5. ↑  פלוטרכוס, **חיי אישים**, קיסר, פרק נ.
**הרץ ריבקין** (ביידיש: **הערץ ריװקין**; 1908/1909, קפרשטי - 14 בספטמבר 1951, ברית המועצות) היה משורר יידי.

ביוגרפיה
--------

הוא נולד בשם הרץ הייסינר בבסרביה, היה הבן הצעיר במשפחתם של אליעזר ורבקה הייסינר. בין השנים 1928–1931 הוא למד בבית ספר לבניין בקישינב, בין 1931 - 1932 הוא שירת בצבא הרומני. בין 1935–1940 הוא למד בבוקרשט הנדסת דרכים.

את שירו הראשון הוא פרסם ב-1931 בעיתון דאס קאאפעראטיווע ווארט, באותה שנה פרסם יחד עם הרש-ליב קז'בר ויעקב יקיר בקובץ אָנזאָג שתוכנן לצאת לאור באופן קבוע ולשמש בתור הבמה הספרותית של המשוררים הצעירים בבסרביה. כשהוא התגורר בקישינב הוא פרסם בעיתונים אונדזערע צייט (קישינב, בעריכתו של זלמן רוזנטל) וטשערנאוויצער בלעטער, תחילה תחת שם משפחתו האמיתי, הייסינר. באמצע שנות השלושים היה חבר באגודת הסופרים היהודים מבסרביה בבוקרשט יונג רומעניע. ריבקיו תמך ברעיונות הקומוניזם.

בבוקרשט הוא פרסם את עבודתו בירחון די וואך (בעריכתו של משה אלטמן) ובכתב העת שויבן (בעריכתם של יעקב שטרנברג ושלמה ביקל). בהוצאה לאור של שויבן יצא לאור הספר הראשון של ריבקין, קובץ שירים **פֿון שכנישן דאָרף** (מהכפר השכן), חלק מהשירים המופיעים בקובץ הולחנו על ידי זליג ברדיצ'יבר. בדי וואך פורסם סיפורו המפורסם **חיים ברוך אָט אָ פאָר עך** (חיים ברוך כבר מגיע).

לאחר סיפוח בסרביה לברית המועצות ריבקין חזר לקישינב, הוא פרסם בכתב העת היידי שיצא לאור בקייב סאוועטישע ליטעראטור. בתקופת מלחמת העולם השנייה הוא התפנה לאוזבקיסטן, שיתף פעולה עם שופרו של הוועד היהודי האנטי-פשיסטי אייניקייט. לאחר המלחמה הוא חזר לקישינב והמשיך לפרסם בעיתונים וכתבי עת יידיים.

ריבקין נעצר יחד עם שאר סופרים יהודים של קישינב ב-9 במרץ 1949, הוא הואשם בשיתוף פעולה עם הוועד היהודי האנטי-פאשיסטי וטרוצקיזם. לאחר שמונה חודשים שהוא העביר בקישינב הוא נשפט לעשר שנים עבודות כפייה, כשהוא היה בסמרה, הוא הופרד משאר הסופרים היהודים (יעקב יקיר, משה אלטמן, מוטל סקציאר) והוא נשלח לקזחסטן, זמן קצר לאחר מכן הוא חלה ונפטר, בגיל 42.

חיבוריו
-------

* **פֿון שכנישן דאָרף**, בוקרשט, 1938.
* **דערציילונגענ**, מאסקווע, 1948.

קישורים חיצוניים
----------------

* קישור לשירו של ריבקין "נאכטישע לידער", כולל ביוגרפיה קצרה ותמונתו

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007578930905171
* GND: 124029892
* LCCN: n95062634
* VIAF: 317130228
* WorldCat: lccn-n95062634

 |
**גנאדי מיקלייביץ' לסון** (בבלארוסית: **Генадзь Мікалаевіч Лесун**; נולד ב-5 בספטמבר 1966) הוא כדורגלן עבר בלארוסי ששיחק בעמדת המגן בקבוצות דינמו מינסק, מכבי הרצליה ובנבחרת בלארוס.

קריירה
------

לסון התחיל את הקריירה שלו במחלקת הנוער של דינמו מינסק ששיחקה אז בליגת העל הסובייטית. בגיל 19 עלה להרכב של הקבוצה הבוגרת של המועדון. בשנת 1991 הצטרף עם המועדון לליגת העל הבלארוסית לאחר פירוק ברית המועצות. הוא זכה עם המועדון ב-2 אליפויות ובגביע בלארוס.

בשנת 1993 הגיע לישראל וחתם במכבי הרצליה. בסיום העונה עזב את המועדון וחתם בשמשון תל אביב ששיחקה אז בליגה הארצית (הליגה השנייה באותם ימים). בתום עונת 1995/96, כאשר ירדה שמשון לליגה א', עזב לסון את הקבוצה. הוא שב לבלארוס ושיחק במשך כחצי עונה בקבוצת מולודצ'נו מהליגה הבכירה בבלארוס. בשנת 1998 עבר לרוסיה ושיחק שנה אחת בשורות קבוצת אנז'י מחצ'קלה.

לזכותו של השחקן ארבע הופעות במדי נבחרת בלארוס.

לאחר פרישה מהמשחק הפעיל הפך לסון למאמן.

תארים
-----

דינמו מינסק
* ליגת העל הבלארוסית (2): 1992, 1992/1993
* הגביע הבלארוסי: 1992

קישורים חיצוניים
----------------

* פרופיל, באתר Transfermarkt
* פרופיל, באתר National Football Teams

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גנאדי לסון"**.
דוקטור **ז'אן כהן** (ברומנית: **Jean Cohen**;‏ 1910 - ? ) היה עורך דין ופעיל ציוני מרכזי ביהדות רומניה, מנידוני משפטי הציונים ברומניה.

כהן בוגר הפקולטה למשפטים של אוניברסיטת בוקרשט ובעל תואר דוקטור במשפטים מאוניברסיטת רומא. היה פעיל כעורך דין בלשכת אילפוב, ברומניה ובעל חברות שונות למסחר בינלאומי בתחום הכימיה והעץ. ב-1932 נרשם לארגון renașterea (הלידה מחדש) והיה חבר בהנהגת הארגון עד 1936. מ-1936 ועד 1938 היה חבר בהנהגת המפלגה היהודית הרומנית ובהמשך מזכיר כללי שלה.

ברומניה קמה מפלגת הציונים הכלליים ביום 24 בינואר 1947 ובוועד הפועל שלה היו ז'אן כהן, דוקטור Marcu R. Cohin, לאון יצהר ומישל לייבה. בשנים 1939 - 1940 היה חבר בוועד הפועל הציוני. בשנים 1945 - 1947 היה מזכיר כללי של הקונגרס היהודי העולמי - מגזר רומניה.

בתקופת שואת יהודי רומניה ושואת יהודי צפון טרנסילבניה פעל כהן להצלת יהודים וכאשר נוסד בבוקרשט הוועד לסיוע והצלה של הפליטים הוא נכלל בין מרכיביו, כולם מנהיגים ציונים. כאשר נעצרו בסיביו 74 צעירים יהודים במחנה גרמני, ארגן כהן את הימלטותם אל ארד, שם צוידו בתעודות ונשלחו הלאה, אל בוקרשט, כדי לעשות את דרכם אל ארץ ישראל. פליטים יהודים מצפון טרנסילבניה ומדינות מרכז אירופה זלגו אל רומניה בדרכים לא חוקיות וכאשר שלטונות רומניה הפילו בפח מאה פליטים כאלה והעלו אותם במרמה על רכבת, שנועדה להגיע להונגריה (משם היו משלחים אותם אל מותם), כהן, שהיה איש אמונו של אברהם לייב זיסו, נשלח לסינאיה, שם פגש את מיכאי אנטונסקו והצליח לשכנע אותו לתת הוראות להשבת הרכבת מהגבול ההונגרי. בין הניצולים ברכבת זו היה גם מנחם צבי קדרי, חתן פרס ישראל עתידי.

לקריאה נוספת
------------

* Evrei din România - Breviar biobibliografic Hasefer, București, 2008 עמוד 107 (ברומנית)
* יעקב גלר, Rezistența spirituală a evreilor români în timpul Holocaustului, הוצאת HASEFER, 2004, עמודים 389 - 390 (ברומנית)

הערות שוליים
------------

1. ↑  Buletinul Centrului Muzeului și Arhivei istorice a evreilor din România, עמוד 182 (ברומנית)
2. ↑  יעקב גלר, Rezistența spirituală a evreilor români în timpul Holocaustului, הוצאת HASEFER, 2004, עמודים 389 - 390 (ברומנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987008371274805171

 |
**דיאנה אבגר** (12 באוקטובר 1859, ראנגון, בורמה הבריטית - 8 ביולי 1937, יוקוהמה, יפן) הייתה דיפלומטית ארמנית. היא האשה הארמנית הראשונה ששימשה שגרירת מדינה, וככל הנראה האשה הראשונה בכלל ששימשה שגרירה בעת המודרנית.

ביוגרפיה
--------

דיאנה אנאהיט אגאבקיאן, שנטבלה בשם גאיאן, נולדה בבורמה הבריטית כצעירה בין שבעה ילדים לאב הודי-ארמני שהיגר לשם מאספהאן בפרס. אימה, אווט, הייתה ממשפחת טטאוס אווטום במחוז שיראז בפרס. היא גדלה בקולקטה והתחנכה במנזר. היא רכשה שליטה באנגלית, ארמנית, ובהינדוסטנית.

היא נישאה לאפקאר מייקל אפקאר, נצר לבית אפגר מניו ג'ולפה, אותו רובע ארמני באספהאן ממנו באו הוריה. משפחת אפקאר שגשגה כמשפחת סוחרים ברחבי דרום-מזרח אסיה, והתמחתה ביצוא ויבוא פנינים. בשנת 1891 עקרה עם בעלה ליפן כדי להרחיב את עסקי המשפחה. היא ילדה 5 ילדים, מתוכם שלושה הגיעו לבגרות.

כאשר הרפובליקה הראשונה של ארמניה זכתה בעצמאות ב-28 במאי 1918, עדיין לא הכירו בה מדינות העולם. בשנת 1920, הודות למאמציה של אבגר, יפן הייתה המדינה הראשונה שהכירה בארמניה. מתוך הערכה לפועלה זה, מינה אותה האמו אוהנג'ניאן, ששימש אז שר החוץ של ארמניה, שגרירת כבוד ליפן. עם היבלעותה של ארמניה בברית המועצות, בוטל המינוי שלה.

לאחר שהעבירה את הטיפול בעסקי המשפחה ביפן לבנה, התפנתה אבגר לעסוק בכתיבה ובפעילות הומניטרית. היא פרסמה מאמרים וחיבורים עיוניים על אוכלוסיות מדוכאות, ובמיוחד על הארמנים תחת האימפריה העות'מאנית, וכן על יחסים בינלאומיים ועל השלכות האימפריאליזם על מצב העולם ועל סכסוכים בינלאומיים. בין כתבי העת בהם פרסמה: *The Japan Gazette*, *The Far East*, ו-*Armenia* (לימים נקרא *New Armenia*).

בין ספריה:

* The Great Evil. Yokohama, Japan: "Japan Gazette" Press, 1914, 114 pp.
* Peace and No Peace. Yokohama, Japan: "Japan Gazette" Press, 1912, 101 pp.
* The Peace Problem. Yokohama, Japan: "Japan Gazette" Press, 1912, 131 pp.
* On the Cross of Europe’s Imperialism: Armenia Crucified. Yokohama, Japan: 1918, 116 pp.
* In His Name... Yokohama, Japan: "Japan Gazette," 1911. 52 pp.
* Betrayed Armenia. Yokohama, Japan: "Japan Gazette" Press, 1910, 77 pp.
* The Truth about the Armenian Massacres. Yokohama, Japan: "Japan Gazette," 1910, 26 pp.
* Home Stories of the War. Kobe, Japan: The Kaneko Printing Works, 1905, 47 pp.
* Susan. Yokohama, Japan: Kelly and Walsh, Limited, 1892, 109 pp.

בגיל 67 החלה לסבול מליקויי ראייה, אובדן שמיעה, ודלקת פרקים. היא הלכה לעולמה ב-8 ביולי 1937 ביוקוהמה, ונקברה בבית עלמין לזרים לצד בעלה.

קישורים חיצוניים
----------------

ויקישיתוף מדיה וקבצים בנושא **דיאנה אבגר** בוויקישיתוף
* כתבי דיאנה אבגר בפרויקט גוטנברג (באנגלית)

הערות שוליים
------------

1. ↑  קתרין מאראגון שימשה שגרירת ספרד באנגליה בראשית המאה ה-16.
2. 1 2 3  דיאנה אפקאר: הדיפלומטית הראשונה (אנגלית), באתר קרן התרבות הארמנית.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16828225m (data)
* GND: 1052826393
* ISNI: 0000 0004 1854 9261
* LCCN: no2013096694
* NDL: 00771194
* RERO: 02-A002933835
* VIAF: 305236889
* WorldCat: lccn-n2004051112

 |
פתח הנשימה של דולפין
פתח נשימה כפול בצורת V של לוויתן אפור
**פתח הנשימה** הוא חור בחלק העליון של הראש בבעלי-חיים מסוימים, שדרכו מתבצעת נשימת אוויר. אצל לווייתני מזיפות, למשל, קיימים שני חורים. הפתח הוא הומולוגי לנחיר של יונקים אחרים. המיקום האחורי של פתח הנשימה מפחית למינימום את האנרגיה הנצרכת בעת נשימה על פני המים. כאשר הלווייתנים מגיעים אל פני המים כדי לנשום, הם מוציאים אוויר בכוח דרך פתח הנשימה. פעולה זו נראית לעיתים קרובות מרחוק כשפריץ לבן.

מטרה ומנגנון
------------

שקי אוויר (אנ') מתחת לפתח הנשימה מאפשרים ללווייתנים להפיק צלילים לתקשורת, ועבור לווייתני שיניים, בביצוע איכון הד שקי האוויר הללו מלאים באוויר, שמשוחרר שוב כדי להפיק צליל באופן דומה לשחרור אוויר מבלון. כאשר לווייתנים צוללים מתחת למים פקק האף שלהם מכסה את מעבר האף אל פתח הנשימה. השרירים השולטים בפקק האף רפויים בזמן זה, אך כאשר הלוויתן עולה לאוויר השרירים הללו מתכווצים ומאפשרים לפתוח את פתח הנשימה.

ללווייתני מזיפות יש שני פתחי נשימה הממוקמים בצורת V ואילו ללווייתני שיניים יש רק חור נשיפה אחד. חור הנשיפה של ראשתן גדול-ראש ממוקם משמאל לאזור הקדמי של החוטם, והוא למעשה נחיר שמאל שלו, בעוד שלנחיר הימני אין פתח.

קישורים חיצוניים
----------------

* לווייתנים לא מרססים מים מחורי הנפוחים שלהם, באתר גיזמודו
* לוויתנים של העולם

הערות שוליים
------------

1. ↑  "Whale evolution: The blowhole". 18 במרץ 2008. `{{cite web}}`:  (עזרה)
דגל דוכסות לנקסטר
**דוכסות לנקסטר** (באנגלית: **Duchy of Lancaster**) היא אחת משתי דוכסויות מלכותיות (השנייה היא דוכסות קורנוול) באנגליה. דוכסויות אלה שייכות באופן פרטי למונרך הבריטי. כיום הדוכסות היא למעשה חברה פרטית, המחזיקה שטחי מקרקעין רבים באנגליה וויילס, כאשר מרבית השטחים הם במחוז לנקשייר.
בראש הדוכסות עומד דוכס לנקסטר - תואר אותו נושא כיום המלך צ'ארלס השלישי.

היסטוריה
--------

אדמות רוזנות לנקסטר מקורן בשנת 1265 עת שהמלך הנרי השלישי העניק את האדמות לבנו הצעיר, אדמונד קורצ'בק, הרוזן הראשון מלנקסטר בעקבות החרמת אדמותיו של סימון דה מונפורט, הרוזן השישי של לסטר. בשנת 1266 צורפו לאחוזה גם אדמותיו של רובר דה פרר, הרוזן השישי מדרבי.

הפעם הראשונה בה נוצרה דוכסות לנקסטר הייתה ב-6 במרץ 1351, עת הוענק התואר דוכס לנקסטר להנרי מגרוסמונט שהיה הרוזן הרביעי של לנקסטר, ונכדו הגדול של המלך הנרי השלישי. לדוכס לא היו יורשים זכרים, ולכן עם מותו בשנת 1361 בוטל התואר, ואדמות הדוכסות שבו להיות רכוש הכתר.

הפעם השנייה בה נוצרה הדוכסות הייתה ב-13 בנובמבר 1362 עת הוענק התואר דוכס לנקסטר לג'ון מגונט, הרוזן הראשון של ריצ'מונד, שהיה בנו הרביעי של המלך אדוארד השלישי. ג'ון מגונט נשא לאישה את יורשת רוזנות לנקסטר, בתו של הנרי מגרוסמונט, וקיבל לחזקתו את אדמותיה, ולכן התאפשר מתן התואר.

עם מותו של ג'ון, ב-4 בפברואר 1399 עבר התואר לבנו, הנרי מבולינגברוק, דוכס הרפורד. לאחר שהנרי הדיח את ריצ'רד השני ועם עלייתו לשלטון כהנרי הרביעי, שבה הדוכסות להיות למעשה רכוש הכתר, והתואר בוטל, אולם החוק הראשון שחוקק הנרי הרביעי היה להכריז שדוכסות לנקסטר תישאר רכושו הפרטי, ולא תהא חלק מרכוש הכתר, וכי הדוכסות תעבור במותו לצאצאיו הזכרים.

הפעם השלישית בה נוצרה הדוכסות הייתה ב-10 בנובמבר 1399 עת הוענק התואר דוכס לנקסטר להנרי ממונמאות', נסיך ויילס - בנו הבכור של המלך הנרי הרביעי. עם הכתרתו של הנרי כהנרי החמישי בשנת 1413 שבה תואר הדוכס להיות תוארו של המונרך, אולם הדוכסות נותרה רכושו הפרטי של המונרך.

רכוש הכתר
---------

מעצם העובדה שדוכסות לנקסטר היא רכושו הפרטי של המונרך, רווחי הדוכסות הם רווחיו האישיים של המונרך, ולא רווחים המהווים חלק מהכנסות הכתר (ההכנסות מאדמות הכתר, המועברות לאוצר המדינה, והמהוות, למעשה, חלק מתקציב בית המלוכה). בשנת 2005, הרווחים של המונרך מהנכסים של דוכסות לנקסטר הסתכמו ב-9,811,000 ליש"ט, ושוויה הכולל של הדוכסות הוערך ב-310,000,000 ליש"ט.

ראו גם
------

* מחוז לנקשייר
* לנקסטר
* דוכס לנקסטר

קישורים חיצוניים
----------------

ויקישיתוף מדיה וקבצים בנושא **דוכסות לנקסטר** בוויקישיתוף
* אתר האינטרנט הרשמי של דוכסות לנקסטר
* דוכסות לנקסטר כדוכסות בבעלות פרטית של המונרך - מתוך האתר הרשמי של בית המלוכה

הערות שוליים
------------

1. ↑  הדוחות הכספיים של דוכסות לנקסטר לשנת 2005

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007533290905171
* ISNI: 0000 0004 0544 2641
* LCCN: no95005814
* VIAF: 132820667
* WorldCat: lccn-no95005814

 |
**דוכסות מקלנבורג-שטרליץ** (מגרמנית: **Herzogtum Mecklenburg-Strelitz**) הייתה דוכסות היסטורית בצפון גרמניה לחופי הים הבלטי, כיום חלק ממדינת מקלנבורג-מערב פומרניה. בירתה של הדוכסות הייתה העיר נוישטרליץ.

היסטוריה
--------

בשנת 1695 מת גוסטב אדולף, דוכס מקלנבורג-גיסטרוב, ובעקבות כך פרץ סכסוך ירושה בין אדולף פרידריך השני, דוכס מקלנבורג-שטרליץ לאחיינו פרידריך וילהלם, דוכס מקלנבורג-שוורין. לאחר מאבק ירושה למעלה מ-5 שנים, הגיעו השניים בשנת 1701 להסכם; אדולף פרידריך ייסד את דוכסות מקלנבורג-שטרליץ, ואילו פרידריך וילהלם קיבל את דוכסות מקלנבורג-שוורין.

בשנת 1708 מת אדולף פרידריך השני, דוכס מקלנבורג-שטרליץ, ובנו אדולף פרידריך השלישי, דוכס מקלנבורג-שטרליץ עלה לשלטון במקומו. בשנת 1712 נשרפה העיר שטרליץ כליל, ואדולף פרידריך ומשפחתו עברו לגור בבקתת הציד שלהם, ומסביבה נבנתה העיר נוישטרליץ. בשנת 1733 נוסדה העיר נוישטרליץ באופן רשמי, ובשנת 1736 הפך אותה אדולף פרידריך לבירת הדוכסות. בשנת 1752 מת אדולף פרידריך ללא ילדים, ואחיינו אדולף פרידריך הרביעי, דוכס מקלנבורג-שטרליץ עלה לשלטון במקומו.

בשנת 1794 מת אדולף פרידריך הרביעי, דוכס מקלנבורג-שטרליץ ללא ילדים, ואחיו קרל השני, דוכס מקלנבורג-שטרליץ עלה במקומו לשלטון. כשליט, עודד קרל מגמות חקלאיות חדשות, הקים משטרה חדשה, ויישם חוק חינוך חובה ברחבי הדוכסות. בתקופת המלחמות הנפוליאוניות שמר קרל על נייטרליות, אולם לאחר קרב ינה וקרב אאורשטדט הצטרף קרל לקונפדרציה של הריין. לאחר תבוסת נפוליאון ברוסיה, פרש קרל מהקונפדרציה של הריין, והצטרף למדינות הקואליציה השישית, והשתתף בקרב לייפציג.

בקונגרס וינה קיבל קרל יחד עם בן דודו פרידריך פרנץ הראשון, דוכס מקלנבורג-שוורין, מעמד של דוכס גדול.

לאחר מכן
--------

בשנת 1867 הצטרפה הדוכסות הגדולה של מקלנבורג-שטרליץ לקונפדרציה הצפון-גרמנית, ובשנת 1871 לאחר הניצחון הגרמני במלחמת צרפת–פרוסיה הצטרפה לקיסרות הגרמנית.

ב-23 בפברואר 1918 התאבד אדולף פרידריך השישי, הדוכס הגדול של מקלנבורג-שטרליץ, ללא שהשאיר בנים אחריו, ויורשו קרל מיכאל, דוכס מקלנבורג ויתר על התואר, ומשום כך קיבל את נחלותיו פרידריך פרנץ הרביעי, הדוכס הגדול של מקלנבורג-שוורין שהיה בן דודו.

ב-14 בנובמבר 1918 התפטר פרידריך פרנץ הרביעי, הדוכס הגדול של מקלנבורג-שטרליץ מתפקידו, בעקבות המהפכה הגרמנית והתבוסה במלחמת העולם הראשונה.

כאשר הדוכסות בוטלה, הפכה המדינה למדינה חופשית, שהתקיימה עד לשנת 1933. במהלך השלטון הנאצי, בשנת 1933, אוחדו המדינות מקלנבורג-שוורין ומקלנבורג-שטרליץ לכדי מדינת מקלנבורג המאוחדת.

שליטי מקלנבורג-שטרליץ
---------------------

* אדולף פרידריך השני (1701 – 1708)
* אדולף פרידריך השלישי (1708 – 1752)
* אדולף פרידריך הרביעי (1752 – 1794)
* קרל השני (1794 – 1815)

קישורים חיצוניים
----------------

ויקישיתוף מדיה וקבצים בנושא **דוכסות מקלנבורג-שטרליץ** בוויקישיתוף
טירת פורשטאג. 1630 לערך.
דוכסות **זקס-פורשטאג** (בגרמנית: **Sax-Forstegg**) היה שמה של נחלה בעמק הריין האלפיני, וכללה את העיירות זנוואלד ואלטשטאטן. כיום שטחה של הנחלה הוא חלק מהקנטון סנט גאלן שבשווייץ.

היסטוריה
--------

הנחלה נקראת על שם המשפחה הברונית זקס וטירתם פורשטאג. שטח הנחלה נוצר עם חלוקת שטחיהן של הנחלות הישנות הוהנזקס ופרישנברג בסוף המאה ה-14. בשנת 1458 אדוני זקס-פורשטאג כרתו ברית עם הקונפדרציה השווייצרית. בנוסף, הם היו גם אזרחי סנט גאלן משנת 1463, ואזרחי ציריך משנת 1486.

כהוקרה על חברותו, הברון אולריך השביעי פון זקס קיבל את הכפרים פרישנברג ולינץ במתנה על ידי הקונפדרציה בשנת 1490. הוא היה מפקד צבאי מצליח בצבא הקונפדרציה במלחמת שוואביה בשנת 1499. הרפורמציה השווייצרית הוצגה בסאקס-פורשטאג בשנת 1553. השטח נרכש על ידי ציריך בשנת 1615. סאקס-פורשטאג נותרה שלוחה של ציריך עד להתמוטטות הקונפדרציה השווייצרית הישנה בשנת 1798. מאוחר יותר באותה השנה, שטחה צורף לקנטון לינת אשר מאוחר יותר הפך לחלק מקנטון סנט גאלן בשנת 1803. משנת 1831 שטח הדוכסות נמצא בתוך מחוז ורדנברג.

לקריאה נוספת
------------

* וולפגנג גלדי: "זקס-פורשטאג". בגרמנית, צרפתית ואיטלקית באתר של המילון ההיסטורי של שווייץ, (2011).

ביאורים
-------

1. ↑  למרות שתוארה היה דוכסות, כנראה שבפועל פעלה יותר כמו נחלה.

|  |  |
| --- | --- |
| בקרת זהויות עריכת הנתון בוויקינתונים | 
* HDS: 007647
* VIAF: 353146997140418890372
* WorldCat (עם VIAF): 353146997140418890372

 |